pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุมเตรียมการตรวจประเมินรางวัลคุณภาพการบริหารจัดการภาครัฐ 4.0
วันจันทร์ที่ 4 กรกฎาคม 2565
รองปลัดวรวรรณฯ เป็นประธานการประชุมเตรียมการตรวจประเมินรางวัลคุณภาพการบริหารจัดการภาครัฐ 4.0
รองปลัดวรวรรณฯ เป็นประธานการประชุมเตรียมการตรวจประเมินรางวัลคุณภาพการบริหารจัดการภาครัฐ 4.0
วันนี้ (4 กรกฎาคม 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมเตรียมความพร้อมการตรวจประเมินรางวัลคุณภาพการบริหารจัดการภาครัฐ 4.0 ณ พื้นที่ปฏิบัติงาน ประจําปีงบประมาณ พ.ศ. 2565 ครั้งที่ 2 โดยที่ประชุมฯ ได้มีการหารือเกี่ยวกับแผนการดําเนินงาน “การตรวจประเมิน Site Visit” ขั้นตอนการตรวจประเมิน และแผนการนําเสนอผลงานของสํานักงานปลัดกระทรวงอุตสาหกรรม รวมถึงความคืบหน้าการเตรียมการตรวจประเมินรางวัลคุณภาพการบริหารจัดการภาครัฐ 4.0 ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม.
รัฐบาลไทย-ข่าวทำเนียบรัฐบาล-อธิบดีกรมพัฒนาฝีมือแรงงาน รับพระราชทานเข็มที่ระลึกจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์นายกกิตติมศักดิ์มูลนิธิขาเทียม ในสมเด็จพระศรีนครินทราบรมราชชนนี
วันศุกร์ที่ 3 มิถุนายน 2565
อธิบดีกรมพัฒนาฝีมือแรงงาน รับพระราชทานเข็มที่ระลึกจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์นายกกิตติมศักดิ์มูลนิธิขาเทียม ในสมเด็จพระศรีนครินทราบรมราชชนนี
อธิบดีกรมพัฒนาฝีมือแรงงาน เฝ้ารับเสด็จฯ และรับพระราชทานเข็มที่ระลึก จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์นายกกิตติมศักดิ์มูลนิธิขาเทียม ในสมเด็จพระศรีนครินทราบรมราชชนนี ณ โรงพยาบาลชัยภูมิ  จังหวัดชัยภูมิ
รัฐบาลไทย-ข่าวทำเนียบรัฐบาล-โฆษกรัฐบาลสวน "หญิงหน่อย" เลิกนิสัยดราม่า หยุดสร้างความสับสนให้ประชาชน ลั่นรัฐบาลดูแลราคาน้ำมันดีเซล ทำให้ราคาน้ำมันในไทยถูกกว่าหลายประเทศในอาเซียน ยันนายกฯ ดูแลประชาชนทุกกลุ่ม
วันพฤหัสบดีที่ 10 กุมภาพันธ์ 2565
โฆษกรัฐบาลสวน "หญิงหน่อย" เลิกนิสัยดราม่า หยุดสร้างความสับสนให้ประชาชน ลั่นรัฐบาลดูแลราคาน้ํามันดีเซล ทําให้ราคาน้ํามันในไทยถูกกว่าหลายประเทศในอาเซียน ยันนายกฯ ดูแลประชาชนทุกกลุ่ม
โฆษกรัฐบาลสวน "หญิงหน่อย" เลิกนิสัยดราม่า หยุดสร้างความสับสนให้ประชาชน ลั่นรัฐบาลดูแลราคาน้ํามันดีเซล ทําให้ราคาน้ํามันในไทยถูกกว่าหลายประเทศในอาเซียน ยันนายกฯ ดูแลประชาชนทุกกลุ่ม เหน็บระวังเลือกตั้งสมัยหน้าจะถูกประชาชนเมิน
วันนี้ (10 ก.พ.65) นายธนกร วังบุญคงชนะ โฆษกประจําสํานักประจําสํานักนายกรัฐมนตรี กล่าวถึงกรณีที่คุณหญิงสุดารัตน์ เกยุราพันธ์ ประธานพรรคไทยสร้างไทย กล่าวหารัฐบาลนี้ทําให้ราคาน้ํามันแพงกว่าประเทศอื่นๆ อย่างต่อเนื่อง เพราะการเก็บภาษีสรรพสามิตน้ํามันดีเซลสูงถึงลิตรละเกือบ 6 บาทว่า ตนไม่เข้าใจจริงๆ ว่าคุณหญิงสุดารัตน์ใช้สมองส่วนไหนคิด เพราะเรื่องดังกล่าวไม่เป็นความจริง สร้างความสับสนให้กับประชาชน ซึ่งข้อเท็จจริงคือ รัฐบาลใช้กลไกเงินกองทุนน้ํามันเชื้อเพลิงเข้าไปช่วยเหลือโดยการอุดหนุนราคาน้ํามันดีเซลอยู่ที่ลิตรละ 3.79 บาท โดยข้อมูลราคาน้ํามันเฉลี่ยในอาเซียน อ้างอิง ณ วันที่ 7 กุมภาพันธ์ 2565 ประเทศไทยอยู่ในลําดับที่ 5 ราคาน้ํามันของประเทศไทย เบนซิน ขายอยู่ที่ 34.55 บาท/ลิตร ดีเซลขายอยู่ที่ 29.94 บาท/ลิตร สิงคโปร์ เบนซินขายอยู่ที่ 66.89 บาท/ลิตร ดีเซลขายอยู่ที่ 56.07 บาท/ลิตร ลาว เบนซินขายอยู่ที่ 44.67 บาท/ลิตร ดีเซลขายอยู่ที่ 34.75 บาท/ลิตร ฟิลิปปินส์ เบนซินขายอยู่ที่ 38.95 บาท/ลิตร ดีเซลขายอยู่ที่ 32.02 บาท/ลิตร กัมพูชา เบนซิน ขายอยู่ที่ 38.19 บาท/ลิตร ดีเซลขายอยู่ที่ 30.88 บาท/ลิตร ซึ่งจากข้อมูลดังกล่าวไม่ได้เป็นไปตามข้อกล่าวหาของคุณหญิงสุดารัตน์แต่อย่างใด ตนอยากจะขอร้องคุณหญิงสุดารัตน์ให้หยุดพฤติกรรมปั้นหน้าเศร้าเล่าความเท็จไปวันๆ ได้แล้ว ไม่เช่นนั้นการเลือกตั้งครั้งหน้าประชาชนจะเมินหนี อย่าใช้วิธีการเดิมๆ มาดิสเครดิตรัฐบาล ตนเชื่อว่าประชาชนรู้ทันแล้วว่า ที่ผ่านมาคุณหญิงสุดารัตน์ได้ทําประโยชน์อะไรให้กับประเทศบ้างนอกจากการรับใช้อดีตนายกฯ บางคนที่ทุจริตคอรัปชั่น
โฆษกประจําสํานักประจําสํานักนายกรัฐมนตรี กล่าวว่า ขณะนี้รัฐบาลก็มีนโยบายชัดเจนโดยใช้กลไกของกองทุนน้ํามันเชื้อเพลิงเข้าไปดูแลราคาอยู่ ในส่วนของของราคาน้ํามันแพงเป็นภาวะที่ทั่วโลกเผชิญ คาดว่าเมื่อพ้นฤดูหนาวของต่างประเทศไปแล้ว แนวโน้มราคาน้ํามันจะปรับลดลง มาตรการภาษีจึงจะเป็นมาตรการสุดท้ายที่รัฐบาลจะดําเนินการ โดยจะดูราคาน้ํามันดิบในตลาดโลก ว่าปรับขึ้นไปถึงจุดที่ไม่สามารถรับได้ จะไม่เข้าไปอุดหนุนเกินความจําเป็น เพราะรายได้จากภาษีน้ํามันก็เป็นรายได้หลักของรัฐบาล ซึ่งตอนนี้มีกองทุนน้ํามันที่ทําหน้าที่รักษาเสถียรภาพของราคาน้ํามันอยู่
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ นโยบายดูแลระดับราคาพลังงานให้เหมาะสม เน้นดูแลประชาชนในภาพใหญ่ ลดผลกระทบต่อธุรกิจให้มากที่สุด ที่ผ่านมารัฐบาลและกระทรวงพลังงานก็ได้มีการใช้เงินกองทุนน้ํามันเชื้อเพลิง เข้ามาช่วยเหลือประชาชน ด้วยการตรึงราคาค่าการตลาด และราคาดีเซลไม่เกิน 30 บาท/ลิตร ซึ่งผู้ประกอบการภาคธุรกิจส่วนใหญ่รวมทั้งประชาชนเข้าใจดีว่า ราคาพลังงานและน้ํามันโลกทุกวันนี้ เป็นไปตามกลไกตลาดเสรี และราคาพลังงานในประเทศทุกวันนี้ ผู้ประกอบขนส่งยังสามารถประกอบธุรกิจและสอดคล้องกับเศรษฐกิจไทย ณ ขณะนี้” โฆษกประจําสํานักประจําสํานักนายกรัฐมนตรี กล่าว
----------------
รัฐบาลไทย-ข่าวทำเนียบรัฐบาล-นายกรัฐมนตรีกล่าวเนื่องในโอกาสเป็นประธานเปิดงานวันนวัตกรรมแห่งชาติ ประจำปี 2564
วันพฤหัสบดีที่ 7 ตุลาคม 2564
นายกรัฐมนตรีกล่าวเนื่องในโอกาสเป็นประธานเปิดงานวันนวัตกรรมแห่งชาติ ประจําปี 2564
นายกรัฐมนตรีกล่าวเนื่องในโอกาสเป็นประธานเปิดงานวันนวัตกรรมแห่งชาติ ประจําปี 2564
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานเปิดงานวันนวัตกรรมแห่งชาติ ประจําปี 2564 วันอังคารที่ 5 ตุลาคม 2564
ท่านรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
ผู้บริหารหน่วยงานทุกภาคส่วน
ผู้ที่ได้รับรางวัลนวัตกรรมแห่งชาติ ประจําปี 2564
และท่านผู้มีเกียรติทุกท่าน
ผมมีความยินดีและรู้สึกเป็นเกียรติอย่างยิ่งที่ได้มาเป็นประธานเปิดงานวันนวัตกรรมแห่งชาติ ประจําปี 2564 ซึ่งถือเป็นโอกาสแห่งการประกาศความสําเร็จสําหรับวงการนวัตกรรมไทย ก่อนอื่นผมขอแสดงความยินดีกับผู้ได้รับรางวัลนวัตกรรมแห่งชาติ ประจําปี 2564 ซึ่งถือเป็น “นวัตกร” และ “องค์กรนวัตกรรม” ที่เป็นแบบอย่างและเหมาะสมในการเชิดชูเกียรติ ในฐานะที่ประสบความสําเร็จด้านนวัตกรรม และเป็นผู้สร้างแรงบันดาลใจให้กับบุคคลอื่น คณะรัฐมนตรีได้กําหนดให้วันที่ 5 ตุลาคมของทุกปี เป็น“วันนวัตกรรมแห่งชาติ” เพื่อเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในพระปรีชาสามารถของพระองค์ ในฐานะ “พระบิดาแห่งนวัตกรรมไทย” พระอัจฉริยภาพของพระองค์ท่าน ได้แสดงให้เห็นถึงประโยชน์ของนวัตกรรมในการยกระดับคุณภาพชีวิตความเป็นอยู่ที่ดีขึ้นของพสกนิกร ชาวไทยทุกหมู่เหล่า ผ่านพระราชกรณียกิจและโครงการอันเนื่องมาจากพระราชดําริที่สร้างประโยชน์คุณูปการอย่างหาที่สุดมิได้ และได้รับการยอมรับและเผยแพร่ไปปรับใช้ในหลายประเทศ ท่านผู้มีเกียรติทุกท่าน เป็นที่ทราบกันดีว่าขณะนี้ ประเทศไทยและทั่วโลกกําลังเผชิญกับวิกฤตการณ์แพร่ระบาด ของโรคติดเชื้อไวรัสโคโรนา 2019 ที่เป็นจุดเปลี่ยนสําคัญต่อเศรษฐกิจ สังคม และความเป็นอยู่ของประชาชน ประกอบกับปัญหาสิ่งแวดล้อมที่ทวีความรุนแรงมากยิ่งขึ้นทั่วโลก สิ่งเหล่านี้เป็นปัจจัยที่กําลังสร้าง ความเปลี่ยนแปลงต่อสังคมไทยและอนาคตของประเทศ และ “นวัตกรรม” ได้กลายเป็นสิ่งสําคัญในการรับมือกับความเปลี่ยนแปลงในครั้งนี้
รัฐบาลจึงให้ความสําคัญอย่างยิ่งและถือเป็นวาระแห่งชาติที่ต้องนําพาประเทศไปสู่ “ประเทศฐานนวัตกรรม” พร้อมทั้งได้กําหนดไว้ในเป้าหมายตามยุทธศาสตร์ 20 ปี คือ “การปรับเปลี่ยนโครงสร้างทางเศรษฐกิจของประเทศไปสู่เศรษฐกิจที่ขับเคลื่อนด้วยนวัตกรรม” การสร้างและเพิ่มจํานวน “นวัตกร” และ “องค์กรนวัตกรรม” จึงเป็นสิ่งที่จําเป็น และถือเป็นภารกิจสําคัญของกระทรวงการอุดมศึกษา วิทยาศาสตร์ วิจัยและนวัตกรรม ในการพัฒนาบุคลากร ทรัพยากร และองค์ความรู้ด้านนวัตกรรมที่สามารถขับเคลื่อนประเทศไทยให้ก้าวกระโดด ผมเชื่อเป็นอย่างยิ่งว่าประเทศไทยเรามีบุลากรและองค์กรที่มีศักยภาพอยู่เป็นจํานวนมาก ซึ่ง “รางวัลนวัตกรรมแห่งชาติ” จะเป็นเวทีสําคัญที่ทําให้คนไทยและสังคมไทยได้รับรู้ถึงศักยภาพด้านนวัตกรรมของประเทศไทย และเป็นแรงบันดาลใจให้กับบุคคลและองค์กรอื่นได้คิดสร้างสรรค์และขับเคลื่อนประเทศไทยด้วย “นวัตกรรม” ไปด้วยกัน
โอกาสนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้ทุกคน ประสบแต่ความสุข ความเจริญโดยทั่วกัน พร้อมทั้งขออวยพรให้การจัดงานวันนวัตกรรมแห่งชาติ ประจําปี 2564 ประสบความสําเร็จตามวัตถุประสงค์ที่ตั้งไว้ทุกประการ ขอบคุณครับ
....
รัฐบาลไทย-ข่าวทำเนียบรัฐบาล-คปภ.ห้ามเปลี่ยน-ยกเลิกประกันโควิด แบบเจอ-จ่าย-จบ
วันจันทร์ที่ 22 พฤศจิกายน 2564
คปภ.ห้ามเปลี่ยน-ยกเลิกประกันโควิด แบบเจอ-จ่าย-จบ
วันเสาร์ที่ 21 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
คณะกรรมการกํากับและส่งเสริมการประกอบธุรกิจประกันภัย หรือ คปภ. คงคําสั่งนายทะเบียนที่ 38/2564 เรื่อง ให้ยกเลิกเงื่อนไขการใช้สิทธิบอกเลิกกรมธรรม์ประกันภัยโดยบริษัท ในกรมธรรม์ประกันภัยโควิด-19 แบบเจอ-จ่าย-จบ สําหรับบริษัทประกันวินาศภัย เป็นผลให้บริษัทประกันวินาศภัยไม่สามารถบังคับให้ผู้เอาประกันภัยยอมรับการบอกเลิกกรมธรรม์ หรือยอมรับเงื่อนไขความคุ้มครองใหม่ของบริษัทได้ และหากจะปรับเปลี่ยนเงื่อนไขตามกรมธรรม์ประเภทเดิม หรือปรับเปลี่ยนความคุ้มครองตามกรมธรรม์ประเภทอื่นที่อาจเป็นประโยชน์ต่อผู้เอาประกันภัยมากขึ้น สามารถทําได้โดยผู้เอาประกันภัยต้องสมัครใจ และมีการแสดงเจตนา หรือให้ความยินยอมโดยชัดแจ้งในการตอบรับข้อเสนอของบริษัทเท่านั้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลป้อง “นายกฯ”สวน “วรวัจน์” มั่นใจรัฐบาลอยู่ครบเทอม ย้ำสัมพันธ์พรรคร่วมรัฐบาลยังเหนียวแน่น อย่าคิดเสี้ยม เหน็บหาข้อแก้ตัวรอไว้เลย คนใต้รอให้บทเรียนอยู่
วันศุกร์ที่ 1 เมษายน 2565
โฆษกรัฐบาลป้อง “นายกฯ”สวน “วรวัจน์” มั่นใจรัฐบาลอยู่ครบเทอม ย้ําสัมพันธ์พรรคร่วมรัฐบาลยังเหนียวแน่น อย่าคิดเสี้ยม เหน็บหาข้อแก้ตัวรอไว้เลย คนใต้รอให้บทเรียนอยู่
โฆษกรัฐบาลป้อง “นายกฯ”สวน “วรวัจน์” มั่นใจรัฐบาลอยู่ครบเทอม ย้ําสัมพันธ์พรรคร่วมรัฐบาลยังเหนียวแน่น อย่าคิดเสี้ยม เหน็บหาข้อแก้ตัวรอไว้เลย คนใต้รอให้บทเรียนอยู่
วันที่ 1 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายวรวัจน์ เอื้ออภิญญกุล คณะกรรมการยุทธศาสตร์การเมืองพรรคเพื่อไทย ระบุว่า คนใต้ให้การตอบรับพรรคเพื่อไทยอย่างล้นหลาม เพราะสิ้นหวังกับรัฐบาล และต้องการเปลี่ยนรัฐบาลแล้วว่า ไม่แน่ใจว่านายวรวัจน์ไปถามคนใต้จากที่ไหนมา เพราะตนก็เป็นคนใต้ และลงพื้นที่ภาคใต้สอบถามความเห็นจากคนในพื้นที่หลายต่อหลายครั้ง ไม่เห็นว่ามีคนใต้คนไหนพูดอย่างที่นายวรวัจน์อ้าง ทั้งนี้ คนใต้เป็นคนจริงใจ รักใครรักจริง จึงไม่แปลกที่พรรคเพื่อไทยแทบไม่เคยปักธงในภาคใต้ได้ เพราะนิสัยแอบอ้าง เอาดีใส่ตัว เอาชั่วให้คนอื่นแบบนี้คนใต้เขารังเกียจ ขนาดจะหาแม่ทัพคุมพื้นที่ภาคใต้ ยังไม่มีใครอาสา ถึงขนาดต้องเอาอดีตรัฐมนตรี และอดีต ส.ส.ภาคเหนือที่วันนี้คนเกือบจะจําผลงานไม่ได้แล้วมาคุมทัพแทน อย่างไรก็ตาม ยืนยันว่า นโยบายของรัฐบาลยังได้รับการตอบรับจากประชาชนทุกภาคเป็นอย่างดี เพราะสามารถปฏิบัติได้จริง และเข้าถึงประชาชนในระดับรากหญ้า
“ผมมั่นใจว่า พลเอก ประยุทธ์ จันทร์โอชา นายกรัฐมนตรี จะอยู่ครบเทอมอย่างแน่นอน เพราะวันนี้การทํางานร่วมกันของพรรคร่วมรัฐบาลเป็นไปด้วยความราบรื่น สัมพันธ์เหนียวแน่น ถึงขนาดฝ่ายค้านต้องออกโรงสลับหน้ากันเสี้ยมให้แตกคอรายวัน ตรงกันข้ามกับนายวรวัจน์ ที่วันนี้หาความจริงใจจากคนในพรรคเดียวกันเองให้ได้ก่อนยังลําบาก ทางที่ดี หาข้อแก้ตัวเตรียมไว้เลยก็ได้ เพราะวันนี้เอาพี่น้องคนใต้มาอ้างไว้เยอะ การเลือกตั้งสมัยหน้าจะได้ไม่ขายหน้ามากไปกว่านี้ คนใต้รอให้บทเรียนนายวรวัจน์และพรรคเพื่อไทยอยู่” นายธนกร กล่าว
----------------
รัฐบาลไทย-ข่าวทำเนียบรัฐบาล-รฟม. ร่วมจัดแสดงนิทรรศการแสดงผลงานด้านระบบรางของประเทศไทย ในงาน “Asia Pacific Rail 2022”
วันพุธที่ 11 พฤษภาคม 2565
รฟม. ร่วมจัดแสดงนิทรรศการแสดงผลงานด้านระบบรางของประเทศไทย ในงาน “Asia Pacific Rail 2022”
ณ ศูนย์นิทรรศการและการประชุม ไบเทค บางนา
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานรัฐวิสาหกิจสังกัดกระทรวงคมนาคม ที่ดําเนินงานพัฒนาโครงข่ายระบบขนส่งมวลชนระบบรางของประเทศไทย ได้เข้าร่วมจัดแสดงนิทรรศการชุด “ประเทศไทย ศูนย์กลางระบบรางของอาเซียน - กรุงเทพฯ มหานครแห่งระบบราง - รถไฟฟ้าในเมืองใหญ่ แก้ปัญหาการจราจร กระจายความเจริญสู่ภูมิภาค” ภายในงาน “Asia Pacific Rail 2022” ระหว่างวันที่ 11 - 12 พฤษภาคม 2565 ณ ศูนย์นิทรรศการและการประชุม ไบเทค บางนา โดยเป็นการนําเสนอภาพรวมของการพัฒนาระบบรางในประเทศไทย ทั้งในเชิงยุทธศาสตร์ชาติ นโยบายของรัฐบาลและกระทรวงคมนาคม การดําเนินงานของหน่วยงานฝ่ายปฏิบัติต่างๆ ที่ผลักดันให้โครงข่ายระบบรางเกิดขึ้นอย่างเป็นรูปธรรม เพื่อสร้างโอกาสทางเศรษฐกิจ การลงทุน และการท่องเที่ยวให้แก่ประเทศอย่างยั่งยืน
โดยในวันนี้ (11 พฤษภาคม 2565) นายวิทยา พันธุ์มงคล รองผู้ว่าการ (ปฏิบัติการ) รฟม. ได้ร่วมเวทีนําเสนอผลงานด้านระบบรางในหัวข้อ “The future of rail transport in Thailand: an MRTA perspective” โดยโครงการรถไฟฟ้าในพื้นที่กรุงเทพมหานครและปริมณฑลที่ปัจจุบันอยู่ในความรับผิดชอบของ รฟม. ประกอบด้วย 1) สายสีน้ําเงิน (บางซื่อ - หัวลําโพง - ท่าพระ - หลักสอง) ระยะทาง 48.0 กิโลเมตร 2) สายสีม่วง (บางซื่อ - ราษฎร์บูรณะ) ระยะทาง 46.6 กิโลเมตร 3) สายสีส้ม (บางขุนนนท์ - มีนบุรี) ระยะทาง 35.9 กิโลเมตร 4) สายสีเหลือง (ลาดพร้าว - สําโรง) ระยะทาง 30.4 กิโลเมตร 5) สายสีชมพู (แคราย - มีนบุรี และส่วนต่อขยาย สถานีศรีรัช - เมืองทองธานี) ระยะทาง 37.3 กิโลเมตร 6) สายสีน้ําตาล (แคราย - ลําสาลี) ระยะทาง 22.1 กิโลเมตร และ รฟม. มีแผนที่จะต่อขยายเส้นทางออกไปในอนาคตเพื่อรองรับจํานวนผู้โดยสารที่จะเพิ่มมากขึ้น นอกจากนี้ รฟม. ยังมีความพร้อมในการดําเนินการโครงการระบบขนส่งมวลชนในหัวเมืองภูมิภาคอีก 4 จังหวัด ได้แก่ ภูเก็ต เชียงใหม่ นครราชสีมา และพิษณุโลก เพื่อตอบสนองต่อพันธกิจขององค์กรในการพัฒนาโครงข่ายระบบรถไฟฟ้าขนส่งมวลชน ที่จะช่วยส่งเสริมให้ประชาชนเลือกเดินทางด้วยระบบขนส่งสาธารณะที่สะดวก รวดเร็ว ปลอดภัย และกําหนดเวลาได้ ทั้งยังครบครันด้วยสิ่งอํานวยความสะดวกภายในสถานีและในขบวนรถไฟฟ้า ที่ทําให้คนทุกคนสามารถเข้าถึงบริการได้อย่างเท่าเทียมตามแนวคิดอารยสถาปัตย์ พร้อมด้วยการนําเทคโนโลยี EMV Contactless เข้ามาใช้ในระบบตั๋วร่วม เพื่อการก้าวสู่สังคมไร้เงินสด ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044 “30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-โปรดระวัง “การปลอมแปลงหนังสือรับรองการขึ้นทะเบียนที่ปรึกษาเพื่อไปใช้แอบอ้างในการให้เงินกู้”
วันอังคารที่ 11 มกราคม 2565
โปรดระวัง “การปลอมแปลงหนังสือรับรองการขึ้นทะเบียนที่ปรึกษาเพื่อไปใช้แอบอ้างในการให้เงินกู้”
ด้วยขณะนี้มีกลุ่มมิจฉาชีพปลอมแปลงหนังสือรับรองการขึ้นทะเบียนที่ปรึกษาของศูนย์ข้อมูลที่ปรึกษา กระทรวงการคลัง เพื่อไปใช้แอบอ้างในการให้เงินกู้กับประชาชน
นางจินดารัตน์ วิริยะทวีกุล รองผู้อํานวยการสํานักงานบริหารหนี้สาธารณะ ขอแจ้งให้ทราบว่า ขณะนี้มีประชาชนที่หลงเชื่อเข้าทําธุรกรรมกับกลุ่มมิจฉาชีพหลายราย จึงขอเตือนให้ประชาชนทราบว่า ศูนย์ข้อมูลที่ปรึกษา กระทรวงการคลัง มิได้มีส่วนเกี่ยวข้องกับการรับรองการให้เงินกู้นอกระบบแก่ประชาชนดังกล่าว และสํานักงานบริหารหนี้สาธารณะได้แจ้งความต่อกองบังคับการปราบปรามการกระทําความผิดเกี่ยวกับอาชญากรรมทางเศรษฐกิจเพื่อดําเนินคดีกับผู้กระทําความผิดเป็นที่เรียบร้อยแล้ว ทั้งนี้ การปลอมแปลงหนังสือรับรองการขึ้นทะเบียนที่ปรึกษาและนําไปใช้เพื่อหลอกลวงประชาชน ถือเป็นความผิดทางกฎหมาย
อนึ่ง หากท่านมีข้อสงสัยเพิ่มเติมหรือต้องการตรวจสอบหนังสือรับรองการขึ้นทะเบียนที่ปรึกษา สามารถเข้าได้ที่ www.consultant.pdmo.go.th โดยตรง หรือติดต่อศูนย์ข้อมูลที่ปรึกษา กระทรวงการคลัง โทร. 0 2271 7999 ต่อ 5001, 5702, 5714-19 และ 5740
ศูนย์ข้อมูลที่ปรึกษา สํานักงานบริหารหนี้สาธารณะ
โทร. 0 2271 7999 ต่อ 5714
รัฐบาลไทย-ข่าวทำเนียบรัฐบาล-เขตสุขภาพที่ 9 เร่งพัฒนาศักยภาพ อสม. 4.0 ใช้เทคโนโลยีดูแลสุขภาพประชาชนในพื้นที่
วันเสาร์ที่ 9 กรกฎาคม 2565
เขตสุขภาพที่ 9 เร่งพัฒนาศักยภาพ อสม. 4.0 ใช้เทคโนโลยีดูแลสุขภาพประชาชนในพื้นที่
รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมเชิงปฏิบัติการพัฒนาศักยภาพ อสม. 4.0 เขตสุขภาพที่ 9 นครชัยบุรินทร์ เพิ่มศักยภาพ อสม. ในการดูแลสุขภาพประชาชนในพื้นที่ โดยใช้เทคโนโลยี
รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมเชิงปฏิบัติการพัฒนาศักยภาพ อสม.4.0เขตสุขภาพที่9 นครชัยบุรินทร์ เพิ่มศักยภาพ อสม. ในการดูแลสุขภาพประชาชนในพื้นที่ โดยใช้เทคโนโลยี
วันนี้ (9 กรกฎาคม 2565) ที่ โรงแรม สบายโฮเทล จ.นครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายพลพีร์ สุวรรณฉวี รองเลขาธิการนายกรัฐมนตรีฝ่ายการเมือง นพ.ณรงค์ สายวงศ์ รองปลัดกระทรวงสาธารณสุข นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ นพ.โอภาส การย์กวินพงศ์ อธิบดีกรมควบคุมโรค นพ.พงศ์เกษม ไข่มุกด์ ผู้ตรวจราชการกระทรวงสาธารณสุขเขตสุขภาพที่ 9 และคณะผู้บริหารกระทรวงสาธารณสุข เปิดการประชุมเชิงปฏิบัติการพัฒนาศักยภาพอาสาสมัครสาธารณสุขประจําหมู่บ้าน (อสม.) 4.0 เขตสุขภาพที่ 9 นครชัยบุรินทร์ โดย มี ประธาน อสม.ระดับจังหวัด,ระดับอําเภอ และระดับตําบล เข้าร่วมอบรมจํานวน 528 คน
นายอนุทิน กล่าวว่า รัฐบาลและกระทรวงสาธารณสุข ตระหนักถึงความสําคัญของอาสาสมัครสาธารณสุขประจําหมู่บ้าน (อสม.) ซึ่งทั่วโลกให้การยกย่องผลงานเชิงประจักษ์ ในการทําให้ประเทศไทยสามารถควบคุมสถานการณ์โควิด19 ในช่วงที่มีการแพร่ระบาดได้เป็นอย่างดี สะท้อนให้เห็นถึงระบบสาธารณสุขที่เข้มแข็ง นอกจากนี้ อสม. ยังเป็นกลไกสําคัญในการขับเคลื่อนการพัฒนาระบบสุขภาพปฐมภูมิ ช่วยดูแลส่งเสริมสุขภาพประชาชนในทุกพื้นที่ของประเทศอย่างทั่วถึง กระทรวงสาธารณสุขจึงมีการพัฒนาศักยภาพของ อสม.ให้เป็น “หมอประจําบ้าน” และ “อสม. 4.0” มีความรอบรู้ด้านสุขภาพและด้านดิจิทัล เพื่อเป็น หมอคนที่ 1 ตามนโยบาย 3 หมอ ในการดูแลสุขภาพและเป็นต้นแบบให้กับประชาชน โดยส่งเสริมให้ อสม. ใช้เทคโนโลยีการสื่อสารในการติดต่อเจ้าหน้าที่สาธารณสุข เป็นตัวกลางที่ช่วยประสานให้ประชาชนสามารถเข้าถึงบริการด้านการแพทย์และสาธารณสุข รวมถึงการใช้แอปพลิเคชั่น “Smart อสม.” ในการรับข่าวสาร ข้อมูลสุขภาพ การคัดกรองติดตามอาการของผู้ที่ฉีดวัคซีนโควิด 19 เก็บข้อมูลการสํารวจลูกน้ํายุงลาย รวมถึงรายงานผลการปฏิบัติงาน เป็นต้น ปัจจุบันมี อสม. ที่สามารถเข้าถึงและใช้งานแอปพลิเคชั่น “Smart อสม.” แล้วประมาณ 60% จาก อสม. ทั้งหมด 1.05 ล้านคน ซึ่งกระทรวงสาธารณสุขถือเป็นภารกิจสําคัญในการพัฒนาศักยภาพ อสม. ให้เท่าทันต่อการเปลี่ยนแปลง ด้วยการนําเทคโนโลยีมาใช้ให้เกิดประโยชน์ในการปฏิบัติงานมากที่สุด
“การจัดประชุมเพื่อพัฒนาศักยภาพ อสม. ของเขตสุขภาพที่ 9 นครชัยบุรินทร์ครั้งนี้ จะช่วยเพิ่มพูนความรู้ด้านวิชาการ ทักษะการปฏิบัติงาน และทักษะการดูแลสุขภาพพี่น้องประชาชนให้กับ อสม. รวมถึงได้นําความรู้และนวัตกรรมไปปรับใช้ได้อย่างคล่องแคล่ว เป็นผู้นําในการจัดการปัญหาด้านสุขภาพของประชาชน ร่วมกับทีมหมอครอบครัวและเครือข่ายสุขภาพได้อย่างมีประสิทธิภาพมากขึ้น” นายอนุทินกล่าว
************************************** 9 กรกฎาคม 2565
รัฐบาลไทย-ข่าวทำเนียบรัฐบาล-รมว.ยุติธรรม พบเจ้าหนี้ ๔ แม่เฒ่าสุโขทัยช่วยไกล่เกลี่ยเต็มที่แต่ไม่สำเร็จ เผยเสียใจทำให้ไม่ได้ เร่งส่วนราชการหาที่ดินปลูกบ้านให้คุณยาย
วันเสาร์ที่ 26 มิถุนายน 2564
รมว.ยุติธรรม พบเจ้าหนี้ ๔ แม่เฒ่าสุโขทัยช่วยไกล่เกลี่ยเต็มที่แต่ไม่สําเร็จ เผยเสียใจทําให้ไม่ได้ เร่งส่วนราชการหาที่ดินปลูกบ้านให้คุณยาย
รมว.ยุติธรรม พบเจ้าหนี้ ๔ แม่เฒ่าสุโขทัยช่วยไกล่เกลี่ยเต็มที่แต่ไม่สําเร็จ เผยเสียใจทําให้ไม่ได้ เร่งส่วนราชการหาที่ดินปลูกบ้านให้คุณยาย พร้อมมี กรรมการดูแลเงินบริจาค ชี้ทุกฝ่ายเครียดกันหมด แต่เป็นทางออกที่ดีที่สุด
ในวันเสาร์ที่ ๒๖ มิถุนายน ๒๕๖๔ เวลา ๐๙.๓๐ น. ณ หมู่ ๔ ต.สามเรือน อ.ศรีสําโรง จ.สุโขทัย นายสมศักดิ์ เทพสุทิน รัฐมตรีว่าการกระทรวงยุติธรรม พร้อมด้วย นายมนู พุกประเสริฐ นายก อบจ. สุโขทัย นายสุชาติ ทีคะสุข รองผู้ว่าราชการ จ.สุโขทัย นางพรรณสิริ กุลนาถศิริ นายชูศักดิ์ คีรีมาศทอง ส.ส. สุโขทัย พรรคพลังประชารัฐ นายอําเภอศรีสําโรง กํานัน ต.สามเรือน และผู้นําชุมชน ลงพื้นที่เข้าพบกับ นางนิตยา จิวตระกูล โจทย์ที่ยื่นฟ้อง แม่เฒ่า ๔ ราย ที่ไปกู้ยืมเงิน โดยได้พูดคุยไกล่เกลี่ยถึงความเป็นไปได้ จากนั้นนายสมศักดิ์ และคณะได้เดินทางไปยัง บ้านนางตะล่อม ทิมแย้ม จําเลยที่ถูกฟ้อง เพื่อหารือถึงทางออกในการแก้ปัญหา
จากนั้น นายสมศักดิ์ ให้สัมภาษณ์ว่า คุณนิตยา ที่เป็นเจ้าหนี้ ได้อธิบายความตั้งแต่ต้นถึงการยืมเงิน ไปถึงกระบวนการของศาล และการบังคับคดี คุณนิตยามีความเอื้ออาทรต่อครอบครัวคุณยายพอสมควร จนถึงวันประมูลซื้อขายทอดตลาด วันที่ ๒๖ ก.พ. ๒๕๖๒ ซึ่งการซื้อคืนในกระบวนการขายทอดตลาดการประมูลจะต้องมีเงินวาง ๓๐,๐๐๐ บาท ซึ่งสุดท้ายไม่ได้วางและไม่ได้ประมูล ตนมีข้อติดใจตรงนี้ ซึ่งคงเป็นความไม่รอบคอบไม่อ่านเอกสารกัน น่าเสียดายที่ผู้คนไม่เข้าใจไม่ปรึกษาหารือกับผู้รู้ ทําให้เสียโอกาสในการซื้อที่ดินคืน เป็นเรื่องน่าเศร้าใจที่เกิดความเสียหายต่อคุณยาย ในส่วนของการเจรจาของการซื้อที่ดินคืนคุณนิตยาเขาขอทําใจยังไม่ขอตัดสินใจวันนี้ โดยที่ผ่านมามีคนไปช่วยคุยจํานวนมาก แต่ก็ไม่สําเร็จ
นายสมศักดิ์ กล่าวอีกว่า ในเรื่องของคดี ศาลได้มีความกรุณาขยายเวลาให้คุณยายย้ายออกไปจนถึงวันที่ ๑๖ กรกฎาคม ๒๕๖๔ ซึ่งเราต้องเตรียมที่อยู่ให้ยาย และจะพาไปอยู่ที่ไหนอย่างไร ตรงนี้ให้กํานัน ผู้ใหญ่บ้านเร่งดําเนินการ คุณยายบอกว่าหากซื้อคืนไม่ได้ ก็ไม่อยากอยู่ใกล้บ้านเดิม เวลา ๒๐ กว่าวันที่เหลือคงสร้างบ้านใหม่ไม่ทัน จึงจะต้องหาบ้านญาติพี่น้อง หรืออาจจะเช่าบ้านอื่นอยู่ไปก่อน และเร่งหาที่ดินสร้างบ้าน โดยขณะนี้มีเงินบริจาคอยู่จํานวนหนึ่ง ที่จะใช้ในการซื้อที่ดินและปลูกบ้าน รวมทั้งเหลือให้คุณยายเก็บไว้ใช้ โดยรูปแบบของบ้านอาจจะเป็นบ้านชั้นเดียวยกสูงเพื่อป้องกันน้ําท่วม ปลูกสองหลังให้อยู่ในบริเวณเดียวกัน เนื้อที่ประมาณ ๑ ไร่ หรือจะออกแบบยังไงก็ลองไปคิดกัน ส่วนมาตรการการเบิกจ่ายเงินบริจาคที่ไว้ใช้สําหรับชีวิตประจําวัน ตนคิดว่านายอําเภอมีประสบการณ์ เราคํานวณให้ใช้จ่ายนานที่สุด และมีสัญญาตกลงว่าจะเบิกจ่ายเท่าไร อาจจะกําหนดอายุขัยให้คุณยายใช้ได้จนยายอายุ ๑๑๐ ปี ตรงนี้จะมีกรรมการดูแลอย่างไรก็ขอให้ฝ่ายปกครองทําการบ้านกันมา
"ผมคิดว่าคุณยายทําใจมานานแล้ว แต่ยายต้องมีที่อยู่ ตนก็เสียใจที่ช่วยซื้อที่ดินไม่ได้ ทั้งสองฝ่ายก็มีความเครียด เขาก็คงไม่ได้มีความสุข เราเป็นคนกลาง ยังไม่มีความสุขเลย เรื่องนี้เป็นเรื่องของกระบวนการทางกฎมายที่เสร็จสิ้นไปแล้ว เราคงจะไปก้าวล่วงคําสั่งศาลไม่ได้ ที่มาไกล่เกลี่ยในวันนี้เพราะเป็นเรื่องของมนุษยธรรม ซึ่งผมก็หวังว่าในอนาคตเขาจะขายที่ดินคืนให้ยาย" นายสมศักดิ์ กล่าว
รัฐบาลไทย-ข่าวทำเนียบรัฐบาล-กระทรวงแรงงาน อัพสกิลเจ้าหน้าที่ฯ รับมือสาย-นายหน้าเถื่อน หลอกคนหางาน ผ่านสื่อสังคมออนไลน์
วันพฤหัสบดีที่ 23 มิถุนายน 2565
กระทรวงแรงงาน อัพสกิลเจ้าหน้าที่ฯ รับมือสาย-นายหน้าเถื่อน หลอกคนหางาน ผ่านสื่อสังคมออนไลน์
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ปัจจุบันสาย-นายหน้าเถื่อนหันมาใช้สื่อสังคมออนไลน์โพสต์โฆษณาชักชวนและรับสมัครคนหางานไปทํางานต่างประเทศ โดยมีการใช้ช่องทางดังกล่าวหลอกลวงคนหางานอย่างเป็นกระบวนการให้เห็นอย่างต่อเนื่อง
ทั้งการหลอกลวงให้เดินทางไปทํางานเกษตรในเครือรัฐออสเตรเลีย งานนวดสปาในสหรัฐอาหรับเอมิเรตส์ การหลอกลวงไปทํางานซาอุดีอาระเบียด้วยวิธีผิดกฎหมาย และล่าสุดหลอกลวงคนไทยให้ลักลอบข้ามแดนเพื่อไปทํางานประเทศเพื่อนบ้าน จนสุดท้ายถูกบังคับใช้แรงงาน และมีการออกไลฟ์มาขอความช่วยเหลือผ่านเฟสบุ๊ค
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงานให้ความสําคัญกับการป้องกันมิให้คนหางานถูกหลอกลวงจากการหางานทําอย่างยิ่ง โดยเฉพาะในช่วงเวลาที่สถานการณ์การแพร่ระบาดของโรคโควิด – 19 คลี่คลาย และประเทศไทยพร้อมที่จะเปิดประเทศอย่างเต็มรูปแบบเพื่อฟื้นฟูเศรษฐกิจ จึงกําชับกระทรวงแรงงาน เฝ้าระวัง และติดตามตรวจสอบผู้มีพฤติการณ์หลอกลวงคนหางาน ดังนั้นจึงจําเป็นอย่างมากที่เจ้าหน้าที่ด้านการป้องกันและปราบปรามผู้มีพฤติการณ์หลอกลวงคนหางาน ต้องรู้เท่าทัน สาย-นายหน้าเถื่อน เพื่อปกป้องช่วยเหลือคนหางานไม่ให้ตกเป็นเหยื่อการหลอกลวง” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า การหลอกลวงของสาย-นายหน้าจัดหางานเถื่อนมีแนวโน้มเพิ่มสูงขึ้น จากการอาศัยความก้าวหน้าทางเทคโนโลยีด้านการสื่อสารและสังคมออนไลน์ ทําให้สามารถหลอกลวงคนหางานที่ต้องการเดินทางไปทํางานต่างประเทศ ให้เป็นเหยื่อได้อย่างแยบยล ซับซ้อนยิ่งขึ้น จนสร้างความเสียหายเป็นวงกว้าง กระทบต่อเศรษฐกิจ สังคม และคุณภาพชีวิตของคนหางาน กรมฯจึงจัดโครงการสัมมนาเพื่อเพิ่มประสิทธิภาพด้านการป้องกัน และปราบปรามผู้เป็นภัยต่อคนหางาน ประจําปีงบประมาณ พ.ศ. 2565 ระหว่างวันที่ 22 -24 มิถุนายน 2565 ณ โรงแรม เดอะ พาลาสโซ เขตดินแดง กรุงเทพมหานคร โดยมุ่งหวังเสริมสร้างทักษะความรู้ความสามารถด้านการป้องกันและปราบปรามฯ แก่เจ้าหน้าที่ที่ปฏิบัติงานให้ทันต่อสถานการณ์ โดยเฉพาะการหลอกลวงคนหางานไปทํางานในต่างประเทศผ่านทางระบบอินเทอร์เน็ตและเครือข่ายสังคมออนไลน์ โดยจะมีการแลกเปลี่ยนข้อมูล ประสบการณ์ด้านการป้องกันการหลอกลวง เบาะแสผู้เป็นภัยต่อคนหางานที่กําลังระบาดในแต่ละพื้นที่ เพื่อให้เจ้าหน้าที่ในพื้นที่อื่นรับทราบและหาทางป้องกัน ตลอดจนสามารถเตือนภัยผู้นําชุมชน คนหางานได้ทราบข่าวสารอย่างทันท่วงที
สําหรับการจัดสัมมนาครั้งนี้ มีผู้เข้าร่วมสัมมนาเป็นเจ้าหน้าที่สํานักงานจัดหางานจังหวัดในภาคเหนือ ภาคอีสาน ภาคกลาง สํานักงานจัดหางานกรุงเทพมหานครพื้นที่ 1 – 10 และกองทะเบียนจัดหางานกลางและคุ้มครองคนหางาน รวมผู้เข้ารับการสัมมนาทั้งสิ้น จํานวน 80 คน โดยทั้งหมดจะได้รับการอบรมด้านเทคนิคการสืบเบาะแสและการเก็บรวบรวมหลักฐานทางแอปพลิเคชันต่าง ๆ ซึ่งเป็นช่องทางที่สาย-นายหน้าเถื่อนนิยมใช้ในปัจจุบัน โดยวิทยากรที่มาจากกองบัญชาการตํารวจสืบสวนสอบสวนอาชญากรรมทางเทคโนโลยี รวมทั้งการรับเรื่องร้องทุกข์ การวินิจฉัยคําร้องทุกข์และการดําเนินคดี มาตรา 30 มาตรา 91 ตรี และการดําเนินคดีผู้โฆษณาจัดหางานโดยไม่ได้รับอนุญาต มาตรา 66 แห่งพรบ.จัดหางานและคุ้มครองคนหางาน พ.ศ. 2528 โดยวิทยากรจากกองนิติการ กรมการจัดหางาน
รัฐบาลไทย-ข่าวทำเนียบรัฐบาล-EXIM BANK จับมือหอการค้าไทย เติมความรู้ โอกาสทางธุรกิจ และเงินทุน สนับสนุนผู้ประกอบการไทยทุกอุตสาหกรรมและทุกขนาด โดยเฉพาะ SMEs รุกตลาดโลก
วันอังคารที่ 2 พฤศจิกายน 2564
EXIM BANK จับมือหอการค้าไทย เติมความรู้ โอกาสทางธุรกิจ และเงินทุน สนับสนุนผู้ประกอบการไทยทุกอุตสาหกรรมและทุกขนาด โดยเฉพาะ SMEs รุกตลาดโลก
EXIM BANK และ หอการค้าไทยและสภาหอการค้าแห่งประเทศไทย ร่วมลงนามในบันทึกข้อตกลงความร่วมมือ (MOU) เพื่อสนับสนุนให้ผู้ประกอบการไทยตั้งแต่รายเล็ก รายกลาง และรายใหญ่ สามารถเริ่มต้นหรือขยายธุรกิจการค้าระหว่างประเทศ โดยการเติมความรู้ เติมโอกาสทางธุรกิจ
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) และนายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย ร่วมลงนามในบันทึกข้อตกลงความร่วมมือ (MOU) เพื่อสนับสนุนให้ผู้ประกอบการไทยตั้งแต่รายเล็ก รายกลาง และรายใหญ่ สามารถเริ่มต้นหรือขยายธุรกิจการค้าระหว่างประเทศ โดยการเติมความรู้ เติมโอกาสทางธุรกิจด้วยการขยายช่องทางการค้าออนไลน์และเครือข่ายทางธุรกิจ และเติมทุนด้วยเครื่องมือทางการเงินและบริหารความเสี่ยงทางการค้าระหว่างประเทศ
นอกจากนี้ กรรมการผู้จัดการ EXIM BANK ได้เสวนาเชิญชวน SMEs ไทยรุกตลาดต่างประเทศ ในงานสัมมนาออนไลน์ “เส้นทาง SMEs ไทย...ความหวังหลังฟ้าเปิด” จัดโดย EXIM BANK ร่วมกับหอการค้าไทยและสภาหอการค้าแห่งประเทศไทย รวมทั้งหน่วยงานพันธมิตร ประกอบด้วย สํานักงานส่งเสริมการค้าในต่างประเทศ ณ กรุงพนมเปญ เวียงจันทน์ ย่างกุ้ง และนครโฮจิมินห์ สภาธุรกิจไทย-กัมพูชา สภาธุรกิจไทย-ลาว สภาธุรกิจไทย-เมียนมา และสภาธุรกิจไทย-เวียดนาม นอกจากนี้ ยังมีคลินิกให้คําปรึกษาด้านการเงินและการส่งออกไปยัง CLMV (กัมพูชา สปป.ลาว เมียนมา และเวียดนาม) ให้แก่ผู้ประกอบการ ณ หอการค้าไทยและสภาหอการค้าแห่งประเทศไทย เมื่อวันที่ 2 พฤศจิกายน 2564
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
รัฐบาลไทย-ข่าวทำเนียบรัฐบาล-​รมว.แรงงาน สั่งรุกสถานประกอบการ เตรียมความพร้อมจ้างงานคนพิการเชิงสังคม ปี 66
วันศุกร์ที่ 5 สิงหาคม 2565
​รมว.แรงงาน สั่งรุกสถานประกอบการ เตรียมความพร้อมจ้างงานคนพิการเชิงสังคม ปี 66
กระทรวงแรงงาน รุกพบสถานประกอบการภาคเอกชน ส่งเสริมความเสมอภาคทางสังคม สร้างโอกาส  มีงานทําให้คนพิการ มีงานทํา ปี 2566 เป้าหมาย 1,200 คน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานสร้างโอกาสและความเสมอภาคทางสังคม โดยเน้นสร้างโอกาสแก่ประชาชนที่เป็นกลุ่มเปราะบาง คนพิการ เพื่อให้มีหลักประกันทางสังคม ยกระดับคุณภาพชีวิตของประชาชนกลุ่มเปราะบาง ให้มีคุณภาพชีวิตที่ดีขึ้น สามารถพึ่งพาตนเองได้ ลดความเหลื่อมล้ํา และไม่ทิ้งใครไว้ข้างหลัง ตามนโยบายรัฐบาลโดยการนําของพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน
“ผมในฐานะรัฐมนตรีว่าการกระทรวงแรงงานให้ความสําคัญกับโครงการส่งเสริมการจ้างงานคนพิการเชิงสังคม ประเภทจ้างเหมาบริการ โดยได้มอบหมายกรมการจัดหางานเชิญชวนนายจ้าง สถานประกอบการที่ส่งเงินเข้ากองทุนส่งเสริมและพัฒนาคุณภาพชีวิตคนพิการตามมาตรา 34 ให้ดําเนินการให้สิทธิแก่คนพิการหรือผู้ดูแลคนพิการตามมาตรา 35 โดยกําหนดเป้าหมายการจ้างงานคนพิการเชิงสังคม ปี 2566 ไว้ จํานวน 1,200 คน เพิ่มขึ้นจากเป้าหมายปี 2565 ที่กําหนดไว้ 1,000 คน หรือเพิ่มขึ้น 20% โดยขณะนี้ได้ขอความร่วมมือสถานประกอบการภาคเอกชน จํานวน 196 แห่ง ที่เคยมีการให้สิทธิคนพิการฯ ตามโครงการส่งเสริมจ้างงานคนพิการฯ ในปี 2565 ถึง 1,499 คน เข้าร่วมโครงการส่งเสริมการจ้างงานคนพิการเชิงสังคม ประเภทจ้างเหมาบริการ ในปี 2566” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานรับข้อสั่งการรัฐมนตรีสุชาติ ลงพื้นที่เชิญชวนนายจ้าง สถานประกอบการ ที่ใช้สิทธิตามมาตรา 34 ในการส่งเงินเข้ากองทุนส่งเสริมและพัฒนาคุณภาพชีวิตคนพิการ เปลี่ยนมาให้สิทธิตามมาตรา 35 ประเภท จ้างเหมาบริการ โดยจ้างงานคนพิการเป็นพนักงานเพื่อปฏิบัติงานสนับสนุนในหน่วยบริการสาธารณประโยชน์ในพื้นที่ชุมชนใกล้บ้าน เช่น โรงพยาบาลส่งเสริมสุขภาพตําบล โรงเรียน ศูนย์เด็กเล็ก ศูนย์ฟื้นฟูอาชีพคนพิการ ศูนย์บริการคนพิการของเทศบาลและองค์การบริหารส่วนตําบล ซึ่งช่วยให้คนพิการในพื้นที่ ได้รับโอกาสมีอาชีพ มีงานทําอย่างทั่วถึง สามารถพึ่งพาตนเองได้ทัดเทียมคนทั่วไป
นายไพโรจน์ กล่าวต่อไปว่า ล่าสุดเมื่อวันที่ 3 สิงหาคม 2565 กรมฯมีการประชาสัมพันธ์โครงการจ้างงานคนพิการเชิงสังคมฯ และหารือร่วมกับผู้แทนจากบริษัท ชัยรัชการ จํากัด และกลุ่มบริษัทในเครือสหวิริยา ซึ่งต่างเห็นถึงประโยชน์ที่จะเกิดกับคนพิการ โดยกลุ่มบริษัท สหวิริยาฯ ร่วมจ้างงานคนพิการ จํานวน 26 คน และกลุ่มบริษัท ชัยรัชการ จ้างงานคนพิการ จํานวน 9 คน นอกจากนี้ยังต้องขอบคุณสถานประกอบการภาคเอกชนทั้ง 196 แห่ง เอกชน 5 ลําดับแรกที่มีการจ้างงานผู้พิการมากที่สุด ได้แก่ 1.บมจ. ธนาคารกสิกรไทย 2. บมจ. อิตาเลียนไทย ดีเวล๊อปเมนท์ 3.บมจ.แคล - คอมพ์ อีเล็คโทรนิคส์ (ประเทศไทย) 4.บริษัท รักษาความปลอดภัย การ์ดฟอร์ซ (ประเทศไทย) จํากัด และ 5.บริษัท ไทยแอร์เอเชีย จํากัด โดยผู้พิการที่ยังมีศักยภาพในการทํางานกลุ่มนี้จะเข้าทํางานในหน่วยบริการสาธารณะ อาทิ โรงพยาบาลส่งเสริมสุขภาพตําบล องค์การบริหารส่วนตําบล และโรงเรียน ในตําแหน่งพนักงานธุรการทั่วไป พนักงานทําความสะอาด คนสวน เป็นต้น
รัฐบาลไทย-ข่าวทำเนียบรัฐบาล-ครม.เห็นชอบร่างพระราชกฤษฎีกาปิดประชุมรัฐสมัยประชุมสามัญประจำปีครั้งที่1 ตั้งแต่วันที่ 19 ก.ย. 2565
วันอังคารที่ 23 สิงหาคม 2565
ครม.เห็นชอบร่างพระราชกฤษฎีกาปิดประชุมรัฐสมัยประชุมสามัญประจําปีครั้งที่1 ตั้งแต่วันที่ 19 ก.ย. 2565
ครม.เห็นชอบร่างพระราชกฤษฎีกาปิดประชุมรัฐสมัยประชุมสามัญประจําปีครั้งที่1 ตั้งแต่วันที่ 19 ก.ย. 2565
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 23 ส.ค. 2565 ได้ให้ความเห็นชอบร่างพระราชกฤษฎีกาปิดประชุมรัฐสภาสมัยประชุมสามัญประจําปีครั้งที่1 พ.ศ.... (ตั้งแต่วันที่ 19 ก.ย. 2565)
โดยการดําเนินการออกพระราชกฤษฎีกานี้ เป็นไปตามรัฐธรรมนูญแห่งราชอาณาจักรไทย มาตรา 121 บัญญัติให้ในปีหนึ่งมีสมัยประชุมสามัญของรัฐสภาสองสมัย โดยสมัยหนึ่งมีกําหนดเวลา 120 วัน โดยการประชุมรัฐสภาสมัยประชุมสามัญประจําปีครั้งที่หนึ่ง พ.ศ. 2565 ได้มีการเรียกประชุม ตั้งแต่วันที่ 22 พ.ค. 2565 ซึ่งจะสิ้นกําหนดเวลา 120 วันในวันที่ 18 ก.ย. 2565 จึงสมควรที่จะกําหนดให้ปิดประชุมรัฐสมัยประชุมสามัญประจําปีครั้งที่หนึ่ง ตั้งแต่วันที่ 19 ก.ย. 2565
รัฐบาลไทย-ข่าวทำเนียบรัฐบาล-รมช.สธ. เปิดงาน “Healthcare 2022 จักรวาลผู้สูงอายุ” ให้บริการประชาชนแบบครบวงจร
วันพฤหัสบดีที่ 30 มิถุนายน 2565
รมช.สธ. เปิดงาน “Healthcare 2022 จักรวาลผู้สูงอายุ” ให้บริการประชาชนแบบครบวงจร
รัฐมนตรีช่วยว่าการกระทรวงสาธารณสุข เปิดงาน “Healthcare 2022 จักรวาลผู้สูงอายุ” สร้างความตระหนักรู้ แนวทางการปฏิบัติตนทั้งด้านสุขภาพกาย สุขภาพจิต และสุขภาพการเงิน ให้กับผู้สูงอายุและประชาชนทั่วไปแบบครบวงจร
รัฐมนตรีช่วยว่าการกระทรวงสาธารณสุข เปิดงาน “Healthcare 2022 จักรวาลผู้สูงอายุ” สร้างความตระหนักรู้ แนวทางการปฏิบัติตนทั้งด้านสุขภาพกาย สุขภาพจิต และสุขภาพการเงิน ให้กับผู้สูงอายุและประชาชนทั่วไปแบบครบวงจร สอดคล้องกับยุทธศาสตร์ชาติที่ให้มีการเตรียมพร้อมประชากรรับวัยสูงอายุ
วันนี้ (30 มิถุนายน 2565) ที่ สามย่านมิตรทาวน์ฮอล์ ชั้น 5 ศูนย์การค้าสามย่านมิตรทาวน์ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดงาน “Healthcare 2022 จักรวาลผู้สูงอายุ” และให้สัมภาษณ์ว่า ปัจจุบันประเทศไทยได้เข้าสู่สังคมผู้สูงอายุ มีผู้อายุ 60 ปีขึ้นไปมากกว่า 20% ของประชากร และอีกราว 10 ปีจะเข้าสู่สังคมผู้สูงอายุระดับสุดยอด โดยจะมีผู้อายุ 60 ปีขึ้นไปเกินกว่า 28% ของประชากร ซึ่งการเปลี่ยนแปลงโครงสร้างประชากรนี้ส่งผลให้เกิดการเปลี่ยนแปลงวิถีชีวิต ทั้งด้านสังคมและเศรษฐกิจของประชากรทุกวัย ที่จะต้องให้การช่วยเหลือเกื้อกูลผู้สูงวัย ซึ่งเป็นวัฒนธรรมที่ดีของคนไทย
ดร.สาธิต กล่าวต่อว่า รัฐบาลได้วางกรอบการพัฒนาประเทศ ภายใต้ยุทธศาสตร์ชาติ 20 ปี (พ.ศ.2561 - 2580) ได้แก่ ยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ โดยพัฒนาศักยภาพคนตลอดช่วงชีวิตเพื่อให้มีความรู้ ความสามารถในการดํารงชีวิต และยุทธศาสตร์ชาติด้านการสร้างโอกาสและความเสมอภาคทางสังคม การรองรับสังคมผู้สูงอายุอย่างมีคุณภาพด้วยการบูรณาการความร่วมมือของทั้งภาครัฐ ภาคเอกชน และภาคประชาชน เพื่อให้ตระหนักถึงความสําคัญของการเป็นสังคมผู้สูงอายุ มีการวางแผน การเตรียมการใช้ชีวิตในบั้นปลายการปรับตัวด้านสังคมและจิตใจ รวมทั้งการอบรมให้ความรู้เกี่ยวกับการลงทุนและการออม เพื่อเตรียมพร้อมเมื่อถึงวัยผู้สูงอายุ
ทั้งนี้ ในงาน Healthcare 2022 มีกิจกรรมประกอบด้วย Money Health Check มิติด้านการเงินสําหรับผู้สูงอายุ Health Check บริการตรวจสุขภาพฟรีจากโรงพยาบาลรัฐและเอกชน อาทิ โรงพยาบาลบ้านแพ้ว (องค์การมหาชน) บริการตรวจตา โรงพยาบาลหัวเฉียว บริการอัลตราซาวด์ลดการปวดกล้ามเนื้อ คณะแพทยศาสตร์ศิริราชพยาบาล มหาวิทยาลัยมหิดล บริการวัคซีนป้องกันไข้หวัดใหญ่ นอกจากนี้ ยังมี Innovation นวัตกรรมเพื่อผู้สูงอายุจากศูนย์เทคโนโลยีโลหะและวัสดุแห่งชาติ (MTEC) ภายใต้สํานักงานพัฒนาวิทยาศาสตร์และเทคโนโลยีแห่งชาติ (สวทช.) กิจกรรม Workshop โดยโรงพยาบาลเจ้าพระยาอภัยภูเบศร เช่น การดูแลผู้สูงอายุเบื้องต้น หลักสูตรผู้สูงวัยดิจิทัล รู้เท่าทันเทคโนโลยี และ Relaxation กิจกรรมสันทนาการสําหรับผู้สูงอายุ โปรแกรมการออกกําลังกายสําหรับผู้สูงอายุ เป็นต้น รวมทั้งมี Health Market ตลาดสินค้าเพื่อสุขภาพและผลิตภัณฑ์โอทอป คัดสรรสินค้าที่มีความปลอดภัยและมีประโยชน์ต่อสุขภาพมาจําหน่าย และกิจกรรมสาธารณกุศล มอบรายได้ให้แก่โรงพยาบาลต่างๆ
******************************************* 30 มิถุนายน 2565
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 8 สิงหาคม 2564​ พบพนักงานติดเชื้อไวรัส COVID-19 จำนวน​ 20 ราย
วันอาทิตย์ที่ 8 สิงหาคม 2564
ประกาศ ขสมก. ประจําวันที่ 8 สิงหาคม 2564​ พบพนักงานติดเชื้อไวรัส COVID-19 จํานวน​ 20 ราย
ประกาศ ขสมก. ประจําวันที่ 8 สิงหาคม 2564​ พบพนักงานติดเชื้อไวรัส COVID-19 จํานวน​ 20 ราย
1) พนักงานขับรถโดยสารธรรมดา สาย 54 เพศชาย อายุ 33 ปี
2) พนักงานขับรถโดยสารปรับอากาศ สาย 73 เพศชาย อายุ 31 ปี
3) พนักงานเก็บค่าโดยสารรถธรรมดา สาย 3 เพศชาย อายุ 50 ปี
4) พนักงานเก็บค่าโดยสารรถธรรมดา สาย 82 เพศหญิง อายุ 51 ปี
5) พนักงานขับรถโดยสารปรับอากาศ สาย 21 เพศหญิง อายุ 42 ปี
6) พนักงานขับรถโดยสารธรรมดา สาย 88 เพศชาย อายุ 36 ปี
7) พนักงานธุรการ ระดับ 2 งานบริการ เขตการเดินรถที่ 6 อู่บรมราชชนนี เพศหญิง อายุ 39 ปี
8) พนักงานธุรการ ระดับ 2 งานตรวจการ เขตการเดินรถที่ 8 อู่สวนสยาม เพศหญิง อายุ 39 ปี
9) พนักงานธุรการ ระดับ 2 งานแผนงาน เขตการเดินรถที่ 1 อู่บางเขน เพศหญิง อายุ 44 ปี
10) พนักงานเก็บค่าโดยสารรถปรับอากาศ สาย 509 เพศหญิง อายุ 41 ปี
11) พนักงานเก็บค่าโดยสารรถปรับอากาศ สาย 556 เพศหญิง อายุ 43 ปี
12) พนักงานเก็บค่าโดยสารรถปรับอากาศ สาย 511 เพศหญิง อายุ 39 ปี
13) นายท่าปล่อยรถสาย 34 อู่รังสิต เขตการเดินรถที่ 1 เพศชาย อายุ 52 ปี
14) พนักงานเก็บค่าโดยสารรถปรับอากาศ สาย 137 เพศชาย อายุ 22 ปี
15) พนักงานเก็บค่าโดยสารรถธรรมดา สาย 178 เพศหญิง อายุ 43 ปี
16) พนักงานขับรถโดยสารปรับอากาศ สาย 137 เพศชาย อายุ 56 ปี
17) พนักงานเก็บค่าโดยสารรถปรับอากาศ สาย 137 เพศหญิง อายุ 49 ปี
18) พนักงานเก็บค่าโดยสารรถปรับอากาศ สาย 2 เพศหญิง อายุ 20 ปี
19) พนักงานเก็บค่าโดยสารรถธรรมดา สาย 11 เพศหญิง อายุ 27 ปี
20) พนักงานเก็บค่าโดยสารรถปรับอากาศ สาย 142 เพศหญิง อายุ 28 ปี
รัฐบาลไทย-ข่าวทำเนียบรัฐบาล-(ภาพข่าว) รับมอบของบริจาคเพื่อสนับสนุนการดำเนินงานป้องกันโรคโควิด 19
วันพุธที่ 27 เมษายน 2565
(ภาพข่าว) รับมอบของบริจาคเพื่อสนับสนุนการดําเนินงานป้องกันโรคโควิด 19
วันนี้ 27 เมษายน 2565 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหารกระทรวงสาธารณสุข รับมอบของบริจาคเพื่อสนับสนุนการดําเนินงานป้องกันโรคโควิด 19 จากภาคเอกชน ได้แก่ ชุดตรวจโควิด ATK จํานวน 2 หมื่นชุด และหน้
วันนี้ 27 เมษายน 2565นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหารกระทรวงสาธารณสุข รับมอบของบริจาคเพื่อสนับสนุนการดําเนินงานป้องกันโรคโควิด 19 จากภาคเอกชน ได้แก่ ชุดตรวจโควิดATK จํานวน 2 หมื่นชุด และหน้ากากอนามัยทางการแพทย์ จํานวน 2 หมื่นชิ้น จากบริษัท เอชไอพี โกลบอล จํากัด และเครื่องดื่มน้ํามะพร้าวและเฉาก๊วย จํานวน 100 ลัง จากบริษัท สยามฟู้ด จํากัด ที่สํานักงานปลัดกระทรวงสาธารณสุข จ.นนทบุรี
ดาวน์โหลดเพิ่มเติมได้ที่https://bit.ly/3vJ2tny
รัฐบาลไทย-ข่าวทำเนียบรัฐบาล-“กรุงไทย” ยกทัพโปรเด็ด เสิร์ฟงาน Money Expo โคราช ภายใต้แนวคิด “ติดปีกไทย สู่ความยั่งยืน”
วันพุธที่ 3 สิงหาคม 2565
“กรุงไทย” ยกทัพโปรเด็ด เสิร์ฟงาน Money Expo โคราช ภายใต้แนวคิด “ติดปีกไทย สู่ความยั่งยืน”
ธ.กรุงไทย เชิญพบกับที่สุดของข้อเสนอทางการเงิน ในงานมหกรรมการเงินโคราช ครั้งที่ 16 (Money Expo KORAT 2022) ภายใต้แนวคิด “ติดปีกไทย สู่ความยั่งยืน : Empower Better Life for All Thais” ระหว่างวันที่ 5 - 7 สิงหาคม 2565 ณ เอ็มซีซี ฮอลล์ เดอะมอลล์โคราช
ธนาคารกรุงไทย มุ่งมั่นขับเคลื่อนสังคมด้วยนวัตกรรมทางการเงิน เพื่อลดความเหลื่อมล้ําให้สังคมเดินหน้าไปพร้อมกัน ยกระดับคุณภาพชีวิตคนไทยให้ดีขึ้นทุกวัน ตามพันธกิจหลักสู่การเป็นธนาคารเพื่อความยั่งยืน ขอเชิญพบกับที่สุดของข้อเสนอทางการเงิน ในงานมหกรรมการเงินโคราช ครั้งที่ 16 (Money Expo KORAT 2022) ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม ระหว่างวันที่ 5 - 7 สิงหาคม 2565 ณ เอ็มซีซี ฮอลล์ เดอะมอลล์โคราช
ไฮไลท์บริการทางการเงินและโปรโมชั่นภายในงาน ครอบคลุมสินเชื่อรายย่อย สินเชื่อ SME ได้แก่ สินเชื่อที่อยู่อาศัยสําหรับทรัพย์สินพร้อมขาย (NPA) ให้กู้นานสูงสุด 40 ปี ยกเว้นค่าธรรมเนียม การประเมินราคาหลักทรัพย์ประกัน สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท กู้ได้นาน 30 ปี สินเชื่อบ้านกรุงไทย ดอกเบี้ยเริ่มต้นปีแรก 0.75% วงเงินกู้สูงสุด 100% ระยะเวลากู้สูงสุด 40 ปี ฟรีค่าธรรมเนียมยื่นกู้
ในฐานะธนาคารพาณิชย์ชั้นนําของประเทศ และเป็นพลังสําคัญในการร่วมสร้างคุณภาพชีวิตที่ดีกับสังคมไทย ธนาคารกรุงไทยได้สนับสนุนผู้ประกอบการเอสเอ็มอีทุกกลุ่มทุกขนาด ด้วยมาตรการ สินเชื่อฟื้นฟูเพื่อธุรกิจ ดอกเบี้ยพิเศษ 2 ปีแรก ไม่เกิน 2% ต่อปี ผ่อนนานสูงสุด 10 ปี สินเชื่อ Krungthai SME Smart Shop ร้านเล็กก็กู้ได้ แค่ใช้แอปพลิเคชัน “เป๋าตัง” และ “ถุงเงิน” ไม่ต้องใช้หลักประกัน วงเงินสูงสุดหลักล้าน สินเชื่อกรุงไทย Smart Money สําหรับผู้มีรายได้ประจํา แต่ไม่มีบัญชีเงินเดือนกับธนาคาร ให้กู้วงเงินสูงสุด 5 เท่าของรายได้ ไม่ต้องมีหลักประกัน กู้ได้นาน 5 ปี สินเชื่อกรุงไทยธนวัฏ เพื่อสมาชิกกบข. วงเงินสูงสุด 15 เท่าของเงินเดือน คิดดอกเบี้ยตามจํานวนเงินใช้จริง และเปลี่ยนชีวิตให้เป็นเรื่องง่ายกับ สินเชื่ออเนกประสงค์ เพื่อสมาชิก กบข. วงเงินกู้สูงสุด 5 ล้านบาท ดอกเบี้ยพิเศษเริ่มต้น 6.47% ต่อปี ไม่ต้องมีบัญชีเงินเดือนผ่าน กรุงไทย ก็ยื่นกู้ได้ พิเศษ สมัคร บัตรเดบิตกรุงไทย รับ 2 ต่อ ฟรีค่าธรรมเนียมออกบัตร และส่วนลดค่าธรรมเนียมรายปี (ปีแรก)
ภายในงานยังมี คาราวานตรวจสุขภาพ กรุงไทย-แอกซ่า ประกันชีวิต สิทธิพิเศษเมื่อ ซื้อกรมธรรม์ใหม่แนบสัญญาเพิ่มเติมค่ารักษาพยาบาล iHealthy Ultra รับทันที Sport Bag ซื้อประกันภัย PA สุขใจชัวร์ เบี้ยประกันภัย 5,000 บาทขึ้นไป บมจ.กรุงไทยพานิชประกันภัย รับบัตร Starbucks E-Coupon มูลค่า 150 บาท ซื้อผลิตภัณฑ์ประกันวินาศภัย บมจ.ทิพยประกันภัย เบี้ยประกันภัย 5,000 บาทขึ้นไป รับสายรัดข้อมืออัจฉริยะ Mi Band 3 เปิดบัญชี ซื้อ-ขายหลักทรัพย์ผ่าน Wealth me ของ Krungthai XSpring รับฟรี Tops E-Voucher มูลค่า 100 บาท ลงทุน 200,000 บาทขึ้นไป รับฟรีกระเป๋า G2000 สมัครบัตรเครดิต KTC รับบัตรกํานัล Starbucks มูลค่า 200 บาท
สําหรับข้อมูลเพิ่มเติม ติดต่อสอบถามได้ที่ ธนาคารกรุงไทยทุกสาขา หรือ Krungthai Contact Center โทร 02-111-1111
รัฐบาลไทย-ข่าวทำเนียบรัฐบาล-นฤมล มอบข้าวกล่องให้ชุมชนสีแดงเข้ม ส่งกำลังใจสู้ภัยโควิด-19
วันเสาร์ที่ 31 กรกฎาคม 2564
นฤมล มอบข้าวกล่องให้ชุมชนสีแดงเข้ม ส่งกําลังใจสู้ภัยโควิด-19
รมช.แรงงาน ส่งทีมมอบข้าวกล่องให้ประชาชนในพื้นที่สีแดงเข้ม ร่วมส่งกําลังใจประชาชนและบุคลากรทางการแพทย์
วันที่ 31 กรกฎาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า ตนเองมีความตั้งใจในการส่งมอบข้าวกล่องให้ครอบคลุมทุกกลุ่มเป้าหมายให้ได้มากที่สุด ไม่ว่าจะเป็นแคมป์คนงานก่อสร้างที่ถูกสั่งปิด แม้แคมป์คนงานบางแห่งจะเปิดแล้วแต่ก็ยังคงได้รับผลกระทบ จึงเดินหน้ามอบข้าวกล่องอย่างต่อเนื่อง นอกจากนี้ ยังได้มอบให้แก่บุคลากรทางการแพทย์ที่ปฏิบัติหน้าที่ด่านหน้า ทั้งที่ปฏิบัติหน้าที่ในโรงพยาบาลหลักและโรงพยาบาลสนาม รวมถึงเจ้าหน้าที่จิตอาสาที่ร่วมเป็นส่วนหนึ่งในการคลี่คลายปัญหาผู้ติดเชื้อโควิด-19 อีกด้วย
รมช.แรงงาน กล่าวเพิ่มเติมว่า ในวันนี้ได้มอบหมายให้ทีมงานนําข้าวกล่องไปมอบให้โรงพยาบาลสนามโรงเรียนบางบัวทอง เพื่อส่งกําลังใจไปยังบุคลากรทางการแพทย์ที่ทํางานอย่างหนัก รวมถึงชุมชนบางบัวทองแลนด์ อําเภอบางบัวทอง จังหวัดนนทบุรี ซึ่งเป็นชุมชนเขตพื้นที่สีแดงเข้ม ทําให้ประชาชนไม่สามารถออกจากบ้านได้ สําหรับข้าวกล่องที่นําไปมอบให้ในวันนี้จะช่วยบรรเทาความเดือดร้อนให้แก่พี่น้องประชาชนได้ในระดับหนึ่ง และขอเป็นกําลังใจให้ทุกคนในการก้าวข้ามวิกฤตินี้ไปพร้อมกัน
รัฐบาลไทย-ข่าวทำเนียบรัฐบาล-‘รมช.มนัญญา’ หนุนปล่อยแตนเบียนต่อเนื่อง ป้องกันศัตรูมะพร้าว
วันอาทิตย์ที่ 9 มกราคม 2565
‘รมช.มนัญญา’ หนุนปล่อยแตนเบียนต่อเนื่อง ป้องกันศัตรูมะพร้าว
‘รมช.มนัญญา’ หนุนปล่อยแตนเบียนต่อเนื่อง ป้องกันศัตรูมะพร้าว
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมการดําเนินงานมะพร้าวแปลงใหญ่ พร้อมด้วย นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ และผู้บริหารหน่วยงานในสังกัดกระทรวงเกษตรและสหกรณ์ ณ ศูนย์เรียนรู้การเพิ่มประสิทธิภาพการผลิตมะพร้าว หมู่ที่ 2 ตําบลหน้าเมือง อ.เกาะสมุย จ.สุราษฎร์ธานี ว่า จังหวัดสุราษฎร์ธานีมีเนื้อที่ใช้ประโยชน์ทางการเกษตร 5,018,161.08 ไร่ คิดเป็น 62.13 ของพื้นที่จังหวัด มีพืชเศรษฐกิจที่สําคัญ คือ ปาล์มน้ํามัน จํานวน 1,365,586 ไร่ มะพร้าว จํานวน 81,550 ไร่ ทุเรียน จํานวน 81,550 ไร่ โดยอําเภอเกาะสมุยเป็นพื้นที่ที่ใช้เพื่อการเกษตรมากที่สุด ส่วนใหญ่เป็นพื้นที่ทําสวนมะพร้าวประมาณ 28,245 ไร่ จํานวน 1,883 ครัวเรือน ซึ่งที่ผ่านมาเกษตรกรทําสวนมะพร้าวประสบปัญหาการระบาดของศัตรูมะพร้าวในพื้นที่มาอย่างต่อเนื่อง และในปี 2555 กรมวิชาการเกษตรได้รับงบประมาณจากกองทุนวิจัย จึงได้เริ่มเข้ามาสํารวจพื้นที่ระบาดของแมลงดําหนาม และจัดทําแผนที่การระบาด ต่อมาได้ดําเนินการเลี้ยงและปล่อยแตน แมลงดําหนาม พร้อมทั้งถ่ายทอดเทคโนโลยีให้กับเกษตรกรในพื้นที่เกาะสมุย ปัจจุบันในพื้นที่สามารถดําเนินการเลี้ยงแตนเบียนได้เอง นอกจากนี้ยังมีการจัดตั้งศูนย์จัดการศัตรูพืชชุมชน รวมทั้งจัดตั้งศูนย์เรียนรู้การเพิ่มประสิทธิภาพการผลิตมะพร้าวอําเภอเกาะสมุยขึ้น ซึ่งการจากดําเนินงานร่วมกันของหน่วยงานในสังกัดกระทรวงเกษตรและสหกรณ์ ในการป้องกันกําจัดศัตรูมะพร้าว โดยใช้เทคโนโลยีของกรมวิชาการเกษตร ส่งผลให้การระบาดของแมลงดําหนาม หนอนหัวดํา ด้วงแรด และด้วงงวงลดน้อยลง ก่อให้เกิดประโยชน์แก่เกษตรกรผู้ปลูกมะพร้าวในพื้นที่ดังกล่าว
สําหรับศูนย์เรียนรู้การเพิ่มประสิทธิภาพการผลิตมะพร้าวนี้ มีจุดเด่นในการปลูกพืชผสมผสานเพื่อสร้างรายได้ เช่น การปลูกกล้วยน้ําว้า ไผ่ และพริกไทย ร่วมกับปลูกต้นมะพร้าว โดยมีนายวิศาล บรมธนรัตน์ เป็นประธานศูนย์ฯ โดยมีพื้นที่ปลูกมะพร้าว 5 ไร่ ผลผลิต 1,584 กิโลกรัมต่อไร่ สมาชิก 51 ราย ดําเนินกิจกรรมลดต้นทุนการผลิต เน้นการใช้ปุ๋ยอินทรีย์ การปรับปรุงบํารุงดิน การป้องกันกําจัดศัตรูมะพร้าว
จากนั้น รมช.มนัญญา ได้เยี่ยมชมนิทรรศการต่างๆ ภายในงาน อาทิ นิทรรศการให้ความรู้ในการใช้เทคโนโลยีการจัดการศัตรูพืชของกรมวิชาการเกษตร และร่วมปล่อยแตนเบียนเพื่อป้องกันศัตรูมะพร้าว มอบใบรับมองมาตรฐานสินค้า GAP พืช และพืชอินทรีย์ ตลอดจนมอบชีวภัณฑ์ พันธุ์พืช และปัจจัยการผลิตของกรมวิชาการเกษตร ให้กับเกษตรกร
รัฐบาลไทย-ข่าวทำเนียบรัฐบาล-ปลัด วธ. บันทึกเทปกล่าวรายงานพิธีเปิดการเสวนาระดมความคิดแนวทางการจัดตั้งศูนย์วัฒนธรรมไทยในประเทศจีน
วันจันทร์ที่ 30 สิงหาคม 2564
ปลัด วธ. บันทึกเทปกล่าวรายงานพิธีเปิดการเสวนาระดมความคิดแนวทางการจัดตั้งศูนย์วัฒนธรรมไทยในประเทศจีน
บันทึกเทปกล่าวรายงานพิธีเปิดการเสวนาระดมความคิดแนวทางการจัดตั้งศูนย์วัฒนธรรมไทยในประเทศจีน
วันที่ ๓๐ สิงหาคม ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม บันทึกเทปกล่าวรายงานพิธีเปิดการเสวนาระดมความคิดแนวทางการจัดตั้งศูนย์วัฒนธรรมไทยในประเทศจีน ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-กรมทางหลวงเตรียมความพร้อมจุดเช็กอิน 11 จุด ทั่วประเทศ
วันศุกร์ที่ 3 ธันวาคม 2564
กรมทางหลวงเตรียมความพร้อมจุดเช็กอิน 11 จุด ทั่วประเทศ
ให้กับประชาชน เน้นความสวยงามและปลอดภัย  ตามนโยบาย “คมนาคมสีสัน สร้างสรรค์ประเทศไทย” ให้มีความสวยงามทันช่วงเทศกาลปีใหม่ 2565
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยโครงการเตรียมความพร้อมจุดเช็กอินกรมทางหลวง (ทล.) เพื่อรองรับการเดินทางท่องเที่ยวของประชาชนในช่วงเทศกาลปีใหม่ 2565 ตามนโยบาย “คมนาคมสีสัน สร้างสรรค์ประเทศไทย” ว่าได้มีนโยบายให้หน่วยงานในสังกัดทั่วประเทศพิจารณาพื้นที่ที่เหมาะสมในการดําเนินการเป็นจุดพักรถและให้เป็นสถานที่ท่องเที่ยวด้วย นโยบายดังกล่าวเป็นการอํานวยความสะดวกในการเดินทางแก่ประชาชนพร้อมทั้งส่งเสริมทัศนียภาพระหว่างการเดินทาง ช่วยส่งเสริมการท่องเที่ยวภายในประเทศและกระตุ้นเศรษฐกิจในท้องถิ่นหลังจากสถานการณ์ COVID-19 คลี่คลาย ปัจจุบัน ทล. ได้เริ่มทําความสะอาด ตกแต่ง ปรับปรุงป้าย และจัดเตรียมจุดเช็กอินให้อยู่ในสภาพสมบูรณ์เพื่อรองรับการเดินทางท่องเที่ยวของประชาชนในช่วงฤดูหนาวและเทศกาลปีใหม่ 2565 ตามนโยบาย “คมนาคมสีสัน สร้างสรรค์ประเทศไทย” ดําเนินการใน 11 จังหวัด จํานวน 11 จุด ดังนี้
1. ดอยอินทนนท์ จังหวัดเชียงใหม่ บนทางหลวงหมายเลข 1009 ตอนจอมทอง - ดอยอินทนนท์ บริเวณ กม. ที่ 30 - 31
2. โค้งปิ้งงู จังหวัดสกลนคร บนทางหลวงหมายเลข 213 ตอนสร้างค้อ - สกลนคร บริเวณ กม. ที่ 155
3. จุดกางเต็นท์ เขาค้อ จังหวัดเพชรบูรณ์ บนทางหลวงหมายเลข 2196 ตอนนางั่ว - ทุ่งสมอบริเวณ กม. ที่ 23
4. แยกไดโนเสาร์ จังหวัดขอนแก่น บนทางหลวงหมายเลข 12 ตอนขอนแก่น - พรหมนิมิตร บริเวณ กม. ที่ 562
5. อุโมงค์สัตว์ข้าม จังหวัดปราจีนบุรี บนทางหลวงหมายเลข 304 ตอนสี่แยกกบินทร์บุรี - วังน้ําเขียวบริเวณ กม. ที่ 195
6. จุดพักรถลําตะคอง จังหวัดนครราชสีมา บนทางหลวงหมายเลข 85 ตอนบ่อทอง - มอจะบก บริเวณ กม. ที่ 2
7. จุดกางเต็นท์ หมวดทางหลวงบ้านไร่ จังหวัดอุทัยธานี บนทางหลวงหมายเลข 3011 ตอนบ้านไร่ - บ้านใต้ บริเวณ กม. ที่ 24
8. แยกห้วยมงคล จังหวัดประจวบคีรีขันธ์ บนทางหลวงหมายเลข 37 ตอนวังโบสถ์ - ปราณบุรี บริเวณ กม. ที่ 28
9. โค้งมโนราห์ จังหวัดพัทลุง บนทางหลวงหมายเลข 4 ตอนนาโหนด - ห้วยทราย บริเวณ กม. ที่ 183
10. สวนสาธารณะลานช้าง จังหวัดตรัง บนทางหลวงหมายเลข 404 ตอนตรัง - บ้านนา บริเวณ กม. ที่ 11
11. จุดพักสูดอากาศบริสุทธ์เขาช้างสี จังหวัดนครศรีธรรมราช บนทางหลวงหมายเลข 4238 ตอนลานสกา - ไม้หลา บริเวณ กม. ที่ 10
ทั้งนี้ จุดเช็กอินจะต้องให้ความสําคัญในเรื่องความปลอดภัยในการเดินทางให้กับประชาชนสร้างความประทับใจรวมไปถึงดําเนินการตามนโยบายของรัฐบาลที่ช่วยส่งเสริมการท่องเที่ยวในประเทศโดยการสัญจรทางถนน ทล. พร้อมนํานโยบายไปสู่การปฏิบัติเพื่อให้ทางหลวงมีภูมิทัศน์ที่สวยงามที่มาพร้อมกับความปลอดภัย ดังนั้นจะพิจารณาเส้นทางที่มีศักยภาพก่อนปรับปรุงหรือดูแลบํารุงรักษาในสิ่งที่มีอยู่ ช่วยส่งเสริมคุณภาพชีวิต และเศรษฐกิจของประชาชนในพื้นที่และสร้างเส้นทางแห่งการท่องเที่ยวต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" พอใจการขับเคลื่อนเศรษฐกิจไทยผ่านแพลตฟอร์มออนไลน์ ส่งเสริมการซื้อขายแบบก้าวกระโดด
วันอาทิตย์ที่ 19 มิถุนายน 2565
โฆษกรัฐบาล เผย "นายกฯ" พอใจการขับเคลื่อนเศรษฐกิจไทยผ่านแพลตฟอร์มออนไลน์ ส่งเสริมการซื้อขายแบบก้าวกระโดด
โฆษกรัฐบาล เผย "นายกฯ" พอใจการขับเคลื่อนเศรษฐกิจไทยผ่านแพลตฟอร์มออนไลน์ ส่งเสริมการซื้อขายแบบก้าวกระโดด โดยเฉพาะสลากดิจิทัล ขายหมดแล้ว 5.17 ล้านใบ ภายใน 3 วัน กําชับดูแลด้านความปลอดภัยในการใช้ประโยชน์จากเทคโนโลยีและดิจิทัล
วันนี้ 19 มิ.ย. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนต่ว่าการกระทรวงกลาโหม ยินดีที่รัฐบาลสามารถขับเคลื่อนประเทศไทยสู่การใช้ธุรกรรมผ่านแพลตฟอร์มออนไลน์ ประชาชนมีการปรับตัวหลังจากวิกฤตการณ์โควิด-19 ซึ่งที่ผ่านมารัฐบาลได้มีการกระตุ้นให้คนไทย ก้าวเข้าสู่ระบบ e-paymaent เพื่อเป็นการเปิดประตูแห่งโอกาสทางเศรษฐกิจและรายได้ที่ไร้ขีดจํากัด ซึ่งถือว่าประสบความสําเร็จเป็นอย่างมาก
อย่างโครงการคนละครึ่งผ่านแอป "เป๋าตัง" เป็นต้น และขณะนี้ประชาชนยังได้ให้ความสนใจตอบรับการซื้อขายสลากดิจิทัลเป็นอย่างดี
ล่าสุดการเปิดจําหน่ายของงวดวันที่ 1 กรกฏาคม 2565 ได้เปิดจําหน่ายไปได้เพียง 3 วัน มีประชาชนเข้ามาซื้อสลากดิจิทัล ที่เปิดขายผ่านแพลตฟอร์มแอปพลิเคชัน “เป๋าตัง” หมดแล้ว 5.17 ล้านฉบับ
"รัฐบาลเดินหน้าขับเคลื่อนประเทศเข้าสู่ยุคดิจิทัลเพื่อพลิกวิกฤตสร้างโอกาสให้กับประชาชน นอกจากนี้ยังสามารถใช้เทคโนโลยีในการแก้ไขปัญหาการขายสลากเกินราคาได้อย่างเป็นรูปธรรม ถือเป็นอีกหนึ่งความสําเร็จของรัฐบาล อย่างไรก็ตาม นายกรัฐมนตรี ได้กําชับให้หน่วยงานที่กํากับดูแลเรื่องเศรษฐกิจดิจิทัล บูรณาการการทํางานช่วยกันดูแลด้านความปลอดภัยในการใช้ประโยชน์จากเทคโนโลยีและดิจิทัล ไม่ให้เกิดช่องว่างในการฉ้อโกง" นายธนกร กล่าว
............................